29.3.2022
FI
Euroopan unionin virallinen lehti
L 101/1
II (Muut kuin lainsäätämisjärjestyksessä hyväksyttävät säädökset)
ASETUKSET KOMISSION TÄYTÄNTÖÖNPANOASETUS (EU) 2022/496, annettu 28 päivänä maaliskuuta 2022, Spodoptera exigua multicapsid -monisärmiöviruksen (SeMNPV) isolaatin BV-0004 hyväksymisestä vähäriskisenä tehoaineena kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 muuttamisesta (ETA:n kannalta merkityksellinen teksti) EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen, ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan yhdessä sen 22 artiklan 1 kohdan kanssa, sekä katsoo seuraavaa: (1)
Espanja vastaanotti 8 päivänä toukokuuta 2018 yritykseltä Andermatt Biocontrol Suisse AG asetuksen (EY) N:o 1107/2009 7 artiklan 1 kohdan mukaisen hakemuksen tehoaineen Spodoptera exigua multicapsid -monisärmiö­ viruksen (SeMNPV) isolaatti BV-0004 hyväksymiseksi.
(2)
Espanja ilmoitti esittelevänä jäsenvaltiona 24 päivänä syyskuuta 2018 kyseisen asetuksen 9 artiklan 3 kohdan mukaisesti hakijalle, muille jäsenvaltioille, komissiolle ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, että hakemus voidaan ottaa käsiteltäväksi.
(3)
Esittelevä jäsenvaltio toimitti 24 päivänä maaliskuuta 2020 arviointikertomuksen luonnoksen komissiolle ja kopion siitä elintarviketurvallisuusviranomaiselle; kertomuksessa arvioitiin, voidaanko kyseisen tehoaineen olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit.
(4)
Elintarviketurvallisuusviranomainen noudatti asetuksen (EY) N:o 1107/2009 12 artiklan 1 kohdan säännöksiä.
Se pyysi asetuksen (EY) N:o 1107/2009 12 artiklan 3 kohdan mukaisesti hakijaa toimittamaan lisätietoja jäsenvaltioille, komissiolle ja elintarviketurvallisuusviranomaiselle.
Esittelevän jäsenvaltion näistä lisätiedoista tekemä arviointi toimitettiin elintarviketurvallisuusviranomaiselle arviointikertomuksen päivitetyn luonnoksen muodossa 5 päivänä toukokuuta 2021.
(5)
Elintarviketurvallisuusviranomainen toimitti 17 päivänä syyskuuta 2021 hakijalle, jäsenvaltioille ja komissiolle päätelmänsä (2) siitä, voidaanko tehoaineen Spodoptera exigua multicapsid -monisärmiöviruksen (SeMNPV) isolaatti BV-0004 olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit.
Elintarviketur­ vallisuusviranomainen asetti päätelmänsä julkisesti saataville.
(6)
Komissio esitti tehoainetta Spodoptera exigua multicapsid -monisärmiöviruksen (SeMNPV) isolaatti BV-0004 koskevan tarkastelukertomuksen 22 päivänä lokakuuta 2021 ja tämän asetuksen luonnoksen 2 päivänä joulukuuta 2021 pysyvälle kasvi-, eläin-, elintarvike- ja rehukomitealle.
(7)
Komissio pyysi hakijaa esittämään huomautuksensa elintarviketurvallisuusviranomaisen päätelmästä ja asetuksen (EY) N:o 1107/2009 13 artiklan 1 kohdan mukaisesti tarkastelukertomuksesta.
Hakija toimitti huomautuksensa, ja ne on tutkittu huolellisesti.
(1) EUVL L 309, 24.11.2009, s. 1.
(2) EFSA (Euroopan elintarviketurvallisuusviranomainen), 2021.
Peer review of the pesticide risk assessment of the active substance Spodoptera exigua multicapsid nucleopolyhedrovirus (SeMNPV) EFSA Journal 2021;19(10):6848.